ddrg/super_eurlex huggingface dataset:
Úradný vestník L 324 , 30/12/1995 S. 0001 - 0002



Rozhodnutie Rady z 18. decembra 1995 o uzatvorení Dohody medzi Európskym spoločenstvom a Bolívijskou republikou o prekurzoroch a chemických látkach často používaných pri nedovolenej výrobe omamných alebo psychotropných látok (95/567/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojení s prvou vetou článku 228 ods. 2 a s článkom 228 ods. 4, so zreteľom na odporúčanie Komisie, keďže 25. septembra 1995 Rada splnomocnila Komisiu, aby v mene spoločenstva dojednala dohody o kontrole prekurzorov a chemických látok s členskými štátmi Organizácie amerických štátov a predovšetkým s členskými štátmi Kartáginskej dohody; keďže na základe tohto splnomocnenia Komisia ukončila 13. novembra 1995 rokovania s Bolívijskou republikou; keďže je vhodné, aby dohoda medzi Európskym spoločenstvom a Bolívijskou republikou o prekurzoroch a chemických látkach často používaných pri nedovolenej výrobe omamných alebo psychotropných látok bola prijatá; keďže je vhodné, aby Rada splnomocnila Komisiu na to, aby po porade s osobitným výborom zriadeným Radou schvaľovala v mene spoločenstva úpravy, pri ktorých dohoda stanovuje, že sa majú prijať zmiešanou kontrolnou skupinou; keďže toto splnomocnenie musí byť obmedzené na úpravy príloh dohody, ak sa týkajú látok, ktoré už sú predmetom úpravy právnych predpisov spoločenstva o prekurzoroch a chemických látkach, ROZHODLA TAKTO: Článok 1 Dohoda medzi Európskym spoločenstvom a Bolívijskou republikou o prekurzoroch a chemických látkach často používaných pri nedovolenej výrobe omamných alebo psychotropných látok sa schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady je oprávnený vymenovať osobu splnomocnenú na podpísanie uvedenej dohody. Článok 3 Predseda Rady uloží listinu podľa článku 12 dohody [1] v mene spoločenstva. Článok 4 1. Spoločenstvo je v zmiešanej kontrolnej skupine uvedenej v článku 9 dohody zastúpené Komisiou, ktorej pomáhajú zástupcovia členských štátov. 2. Komisia je splnomocnená schvaľovať zmeny príloh dohody v mene spoločenstva prijaté zmiešanou kontrolnou skupinou postupom podľa článku 10 dohody. Komisii pri plnení tejto úlohy pomáha osobitný výbor, ktorý menuje Rada a ktorého úlohou je vypracovať spoločné stanovisko. 3. Splnomocnenie uvedené v odseku 2 je obmedzené na látky, ktoré už sú predmetom úpravy príslušných právnych predpisov spoločenstva o prekurzoroch drog a chemických látkach. Článok 5 Toto rozhodnutie bude uverejnené v Úradnom vestníku Európskych spoločenstiev. V Bruseli 18. decembra 1995 Za Radu predseda J. Borrell Fontelles [1] Dátum nadobudnutia účinnosti dohody uverejní generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 301 , 14/12/1995 S. 0035 - 0035



Rozhodnutie Rady z 5. decembra 1995, ktorým sa mení a dopĺňa nariadenie (EHS) č. 2847/93 a rozhodnutie 89/631/EHS, pokiaľ ide o lehotu na vykonanie určitých skúšobných projektov o neustálej monitorovacej pozícii plavidiel spoločenstva určených na rybolov a príspevok spoločenstva na výdavky vzniknuté pri ich vykonávaní (95/524/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže ako výsledok oneskorení vo vykonávaní skúšobných projektov stanovených v článku 3 ods. 2 nariadenia Rady (EHS) č. 2847/93 z 12. októbra 1993, ktoré ustanovuje kontrolný systém uplatniteľný na spoločnú politiku rybolovu [3], o neustálej monitorovacej pozícii plavidiel spoločenstva určených na rybolov buď na pevnine, alebo satelitom, niektoré členské štáty požiadali o predĺženie tohto obdobia; keďže týmto členským štátom by sa mal udeliť dodatočný čas na ukončenie ich projektov, aby boli čo najlepšie; keďže dátum, kedy Rada rozhodne o uplatnení neustálej monitorovacej pozície systému uvedeného v článku 3 ods. 1 nariadenia (EHS) č. 2847/93, by sa mal následkom toho tiež odložiť; keďže v zmysle umožniť príslušným členským štátom ako následku plného prispôsobenia ich plánov výdavkov na vykonanie ich skúšobných projektov by sa malo upraviť obdobie stanovené v článku 2a (2) rozhodnutia Rady 89/631/EHS z 27. novembra 1989 o finančnom príspevku spoločenstva k výdavkom vzniknutým členským štátom na účely zabezpečenia súladu so systémom spoločenstva pre zachovanie a riadenie zdrojov rýb [4], ako aj lehota, v ktorej musia členské štáty predložiť žiadosť o náhradu výdavkov na vykonanie vyššie uvedených skúšobných projektov, PRIJALA TOTO ROZHODNUTIE: Článok 1 Nariadenie (EHS) č. 2847/93 sa týmto mení a dopĺňa takto: (1) v článku 3 ods. 1 sa dátum "1. január 1996" nahrádza dátumom "1. júla 1996", (2) v článku 3 ods. 2 sa dátum "30. jún 1995" nahrádza dátumom "31. december 1995". Článok 2 Rozhodnutie 89/631/EHS sa mení a dopĺňa takto: (1) v článku 2a ods. 2 sa dátum "1. jún 1995" nahrádza dátumom "31. december 1995"; (2) v odseku 4 prílohy A sa dátum "1. október 1995" nahrádza dátumom "30. apríl 1996". Článok 3 Toto rozhodnutie je adresované členským štátom. V Bruseli 5. decembra 1995 Za Radu predseda J. A. Griñán [1] Ú. v. ES C 313, 24.11.1995, s. 6. [2] Ú. v. ES C 308, 20.11.1995. [3] Ú. v. ES L 261, 20.10.1993, s. 1. [4] Ú. v. ES L 364, 14.12.1989, s. 64. Rozhodnutie naposledy zmenené a doplnené rozhodnutím 94/207/ES (Ú. v. ES L 101, 20.4.1994, s. 9). --------------------------------------------------
Úradný vestník L 302 , 15/12/1995 S. 0037 - 0038



Rozhodnutie Komisie z 29. novembra 1995, ktoré mení a dopĺňa vzhľadom k pristúpeniu Rakúska, Fínska a Švédska rozhodnutie Komisie č. 77/144/EHS stanovujúce štandardný kód a pravidlá, ktorými sa bude riadiť prepis údajov o porastoch určitých druhov ovocných stromov do strojovo snímateľnej formy, a stanovujúce aj hranice produkčných oblastí pre tieto prehľady (95/531/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pridružení Rakúskej republiky, Fínskej republiky a Švédskeho kráľovstva, so zreteľom na smernicu Rady 76/625/EHS z 20. júla 1976 týkajúcu sa štatistických prehľadov, ktoré vypracovávajú členské štáty, aby stanovili produkčný potenciál porastov určitých druhov ovocných stromov [1], naposledy zmenenú a doplnenú nariadením Rady (EHS) č. 1057/91 [2], najmä v článkoch 4 (2) a 9, keďže tie členské štáty, ktoré spracovávajú výsledky svojich prehľadov elektronicky, ich musia predložiť Komisii v strojovo snímateľnej forme; keďže kódy pre prenos výsledkov prehľadov sú určené v súlade s postupom stanoveným v článku 9 smernice 76/625/EHS; keďže tieto kódy boli stanovené rozhodnutím Komisie č. 77/144/EHS [3]; keďže článok 4 (2) smernice 76/625/EHS stanovuje špecifikáciu informácií zhromaždených v rámci týchto prehľadov ovocných stromov podľa produkčných oblastí; keďže hranice produkčných oblastí sú tiež určené v súlade s postupom stanoveným v článku 9 tej istej smernice, t. j. rozhodnutím Komisie, ktoré sa riadi stanoviskom Stáleho výboru pre poľnohospodársku štatistiku; keďže kódy pre členské štáty a kódy produkčných oblastí boli stanovené v prílohách I a III k rozhodnutiu Komisie č. 77/144/EHS; keďže vzhľadom k pridruženiu Rakúska, Fínska a Švédska je preto potrebné pozmeniť a doplniť prílohy I a III k rozhodnutiu Komisie č. 77/144/EHS; keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 Vzhľadom k pridruženiu Rakúska, Fínska a Švédska budú prílohy I (osobitné ustanovenia) a III k rozhodnutiu Komisie č. 77/144/EHS rozšírené v súlade s prílohou k tomuto rozhodnutiu od 1. januára 1995. Článok 2 Toto rozhodnutie je adresované členským štátom. V Bruseli 29. novembra 1995 Za Komisiu Yves–Thibault De Silguy člen Komisie [1] Ú. v. ES L 218, 11.8.1976, s. 10. [2] Ú. v. ES L 107, 27.4.1991, s. 11. [3] Ú. v. ES L 47, 18.2.1977, s. 52. -------------------------------------------------- PRÍLOHA 1. K prílohe I (špecifické ustanovenia) rozhodnutia č. 77/144/EHS sa vkladá toto: - pod záhlavie "1. Kajina" po Portugalsku: | "Kód | Rakúsko | 13 | Fínsko | 14 | Švédsko | 15" | - pod záhlavie "2. Produkčná oblasť" medzi Dánsko a Grécko: | "Kód | Rakúsko | 00 | Fínsko | 00 | Švédsko | 00" | 2. Na záver prílohy III k rozhodnutiu č. 77/144/EHS sa pridáva toto: "Rakúsko | tvorí jedinú produkčnú oblasť | Fínsko | tvorí jedinú produkčnú oblasť | Švédsko | tvorí jedinú produkčnú oblasť" | --------------------------------------------------
Úradný vestník L 124 , 07/06/1995 S. 0038 - 0038



Rozhodnutie Komisie z 30. mája 1995 o zmene a doplnení rozhodnutia 93/455/EHS, ktorým sa schvaľujú niektoré pohotovostné plány na kontrolu slintačky a krívačky (Text s významom pre EHP) (95/194/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/423/EHS z 26. júna 1990, ktorou sa mení a dopĺňa smernica 85/511/EHS o zavedení opatrení na kontrolu slintačky a krívačky, smernica 64/432/EHS o zdravotných problémoch zvierat, ktoré neželateľne ovplyvňujú obchodovanie v rámci spoločenstva s hovädzím dobytkom a ošípanými, a smernica 72/462/EHS o zdravotných problémoch a problémoch veterinárnej inšpekcie spojených s dovozom hovädzieho dobytka, ošípaných a čerstvého mäsa alebo výrobkov z čerstvého mäsa z tretích krajín [1], najmä na článok 5 odsek 4, keďže Komisia už stanovila kritériá, ktoré sa majú uplatňovať pri zostavovaní pohotovostných plánov na kontrolu slintačky a krívačky rozhodnutím Komisie 91/42/EHS z 8. januára 1991, ktoré stanovuje kritériá na uplatňovanie pri zostavovaní pohotovostných plánov na kontrolu slintačky a krívačky, pri uplatňovaní článku 5 smernice Rady 90/423EHS [2]; keďže Holandsko predložilo na schválenie vnútroštátne pohotovostné plány; keďže po preskúmaní tieto plány umožňujú dosiahnutie požadovaného cieľa a spĺňajú všetky kritériá stanovené v rozhodnutí 91/42/EHS; keďže pohotovostné plány pre niektoré členské štáty už boli schválené rozhodnutím Komisie 93/455/EHS z 23. júla 1993, ktoré schvaľuje niektoré pohotovostné plány na kontrolu slintačky a krívačky [3]; keďže je preto potrebné zmeniť a doplniť uvedené rozhodnutie; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/455/EHS sa týmto mení a dopĺňa takto: Do prílohy sa dopĺňa "Holandsko". Článok 2 Toto rozhodnutie je adresované členským štátom. V Bruseli 30. mája 1995 Za Komisiu Franz Fischler člen Komisie [1] Ú. v. ES L 224, 13.8.1990, s. 13. [2] Ú. v. ES L 23, 29.1.1991, s. 29. [3] Ú. v. ES L 213, 23.7.1993, s. 20. --------------------------------------------------
Úradný vestník L 075 , 04/04/1995 S. 0028 - 0028



Rozhodnutie Komisie z 13. marca 1995 stanovujúce Švédsku status krajiny, kde sa nevykonáva očkovanie, pokiaľ ide o newcastlskú chorobu (Text s významom pre EHP) (95/98/ES) KOMISIA EURÓPSKYCH SPLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/593/EHS z 15. októbra 1990 o veterinárno-zdravotných podmienkach riadiacich obchod vnútri spoločenstva a dovozy z tretích krajín násadových vajec [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 12 ods. 2, keďže očkovanie proti newcastlskej chorobe hydiny bolo vo Švédku pred rokom zakázané; keďže liahne vo Švédsku boli monitorované aspoň jeden rok na prítomnosť newcastlskej choroby; keďže podniky neobsahujú hydinu, ktorá bola očkovaná proti newcastlskej chorobe; keďže z hľadiska situácie okolo newcastlskej choroby je vhodné určiť status Švédska; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Švédsko spĺňa kritériá určené článkom 12 ods. 2 smernice 90/539/EHS. Článok 2 Toto rozhodnutie je adresované členským štátom. V Bruseli 13. marca 1995 Za Komisiu Franz Fischler člen Komisie [1] Ú. v. ES L 303, 31.10.1990, s. 6. --------------------------------------------------
Official Journal L 254 , 24/10/1995 P. 0028 - 0029



ROZHODNUTIE KOMISIE zo 16. októbra 1995 o zozname podnikov v Namíbijskej republike schválených pre dovoz mäsových výrobkov do spoločenstva (Text s významom pre EHP) (95/427/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o veterinárnych a zdravotných kontrolných otázkach dovozu hovädzieho dobytka, ošípaných oviec a kôz, ako aj čerstvého mäsa alebo mäsových výrobkov z tretích krajín1, naposledy zmenená a doplnená Aktom o pristúpení Rakúska, Fínska a Švédska, a najmä na jej článok 4 ods. 1, keďže podnikom v tretích krajinách nemôže byť povolené vyvážať mäsové produkty do spoločenstva, ak nespĺňajú všeobecné a zvláštne podmienky stanovené v smernici 72/462/EHS; keďže Namíbijská republika podľa článku 4 ods. 3 smernice 72/462/EHS zaslala údaje o jednom podniku, ktorý má povolenie vývozu do spoločenstva; keďže kontrola spoločenstva namieste preukázala, že hygienické normy tohto podniku sú dostatočné a môže byť preto zaradený do prvého zoznamu podnikov, z ktorých je možné dovážať mäso; keďže dovoz mäsových výrobkov z podnikov na zozname v prílohe tohoto rozhodnutia aj naďalej podlieha už prijatým ustanoveniam, všeobecným ustanoveniam zmluvy a najmä iným veterinárnym nariadeniam spoločenstva, najmä pokiaľ ide o ochranu zdravia zvierat; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Podniku v Namíbijskej republike, ktorý je uvedený v prílohe, sa schvaľuje vyvážať mäsové výrobky do spoločenstva. 2. Na dovoz z tohoto podniku sa aj naďalej vzťahujú už prijaté veterinárne ustanovenia spoločenstva a najmä ustanovenia týkajúce sa ochrany zdravia zvierat. Článok 2 Toto rozhodnutie je adresované členským štátom. V Bruseli 16. októbra 1995 Za Komisiu Franz FISCHLER člen Komisie PRÍLOHA ZOZNAM PODNIKOV Číslo schválenia Podnik Adresa 22 Meat Corporation of Namibia Ltd Windhoek 1 Ú. v. ES L 302, 31.12.1972, s. 28.
Úradný vestník L 051 , 08/03/1995 S. 0013 - 0014



Rozhodnutie Komisie z 20. februára 1995 o zozname prevádzkarní v bývalej Juhoslovanskej republike Macedónsko schválených na účely dovozu čerstvého mäsa do spoločenstva (95/45/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, oviec, kôz a ošípaných a čerstvého mäsa a mäsových výrobkov z tretích krajín [1], naposledy zmenenú a doplnenú aktom o pristúpení Rakúska, Fínska a Švédska, a najmä na jej články 4 ods. 1 a 18 ods. 1 písm. a) a b), keďže prevádzkarňam v tretích krajinách sa nemôže povoliť vývoz čerstvého mäsa do spoločenstva, ak nespĺňajú všeobecné a osobitné podmienky ustanovené v uvedenej smernici; keďže v súlade s článkom 4 ods. 3 smernice Rady 72/462/EHS zaslala Bývalá juhoslovanská republika Macedónsko zoznam prevádzkarní, ktorým bol povolený vývoz do spoločenstva; keďže inšpekcie spoločenstva na mieste preukázali, že hygienické štandardy týchto prevádzkární sú dostatočné, a preto sa môžu zapísať na prvý zoznam prevádzkarní vyhotovený v súlade s článkom 4 ods. 1 uvedenej smernice, z ktorých sa dovoz čerstvého mäsa môže povoliť; keďže dovoz čerstvého mäsa z prevádzkarní na zozname v prílohe k tomuto rozhodnutiu zostávajú naďalej predmetom ustanovení už stanovených, všeobecných ustanovení zmluvy a najmä iných veterinárnych predpisov spoločenstva, najmä vo vzťahu k ochrane zdravia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Prevádzkarne v bývalej Juhoslovanskej republike Macedónsko uvedené v prílohe sa týmto schvaľujú na účely vývozu čerstvého mäsa do spoločenstva. 2. Dovoz z prevádzkarní zostáva predmetom veterinárnych ustanovení spoločenstva stanovených inde a najmä tých ustanovení, ktoré sa týkajú ochrany zdravia. Článok 2 Toto rozhodnutie je adresované členským štátom. V Bruseli 20. februára 1995 Za Komisiu Franz Fischler člen Komisie [1] Ú. v. ES L 302, 31.12.1972, s. 28. -------------------------------------------------- PRÍLOHA ZOZNAM PREVÁDZKARNÍ Číslo schválenia | Prevádzkareň/adresa | Kategória | OP | B | R | C | H | O/K | Br | NK | 1 | KOKO "GODEL" AD, Skopje | x | | | | x | | | 2 | AD ZIK "KUMANOVO", Kumanovo | x | | | | x | | | | 3 | KLANICA "KOMERC", Prilep | x | | | | x | | | | 4 | AD ZIK "CRVENA ZVEZDA" DOO Klanica so ladilnik, Stip | x | | | | x | | | | 5 | ADMS ZIK "STRUMICA" DOO "Mosa Pijade", Strumica | x | | | | x | | | | 6 | OP "GORNI POLOG", Gostivar | x | | | | x | | | | 7 | DOO "STOKOKOMERC", Bitola | x | | | | x | | | | 9 | AD "MALINA", Kriva Palanka | x | | | | x | | | | --------------------------------------------------
Úradný vestník L 185 , 04/08/1995 S. 0058 - 0061



Rozhodnutie Komisie z 24. júla 1995, ktoré stanovuje vzor osvedčenia o zdravotnom stave zvierat pre obchod so spermou koní (Text s významom pre EHP) (95/307/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorá ustanovuje požiadavky na zdravotný stav zvierat, ktorými sa riadi obchod v rámci spoločenstva so zvieratami, spermou, vajíčkami a embryami a ich dovoz, na ktoré sa nevzťahujú požiadavky na zdravotný stav zvierat ustanovené v osobitných pravidlách spoločenstva uvedených v prílohe A (I) k smernici 90/425/EHS [1] naposledy zmenenej a doplnenej rozhodnutím Komisie 95/176/ES [2] a najmä jej článok 11 ods. 2, keďže podmienky pre obchod so spermou koní sú ustanovené v smernici Rady 92/65/EHS; keďže z toho dôvodu musí byť stanovený vzor osvedčenia o zdravotnom stave zvierat pre obchod s čerstvou, chladenou a zmrazenou spermou koní v súlade s požiadavkami tejto smernice; keďže určité nákazlivé choroby koní sa prenášajú prostredníctvom spermy; keďže sa preto vyžadujú špecifické testy zdravotného stavu zvierat na určenie takých chorôb, ktoré sa musia vykonávať podľa špecifických testovacích programov, ktoré odrážajú presuny žrebcov darcov pred a počas doby odberu spermy; keďže rozhodnutie 95/176/ES, ktoré mení a dopĺňa prílohy smernice 92/65/EHS pokiaľ ide o spermu, vajíčka a embryá koní je uplatniteľné od 1. októbra 1995; keďže by sa z toho dôvodu mali súčasne uplatňovať veterinárne osvedčenia pre obchod so spermou koní; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty musia zabezpečiť, aby sa z ich územia na územie iného členského štátu posielala iba sperma koní, ktorá je počas prepravy sprevádzaná riadne vyplneným zdravotným osvedčením zodpovedajúcim vzoru v prílohe. Článok 2 Toto rozhodnutie je uplatniteľné od 1. októbra 1995. Článok 3 Toto rozhodnutie je adresované všetkým členským štátom. V Bruseli 24. júla 1995 Za Komisiu Franz Fischler člen Komisie [1] Ú. v. ES L 268, 14.9.1992, s. 54. [2] Ú. v. ES L 117, 25.5.1995, s. 23. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 275 , 18/11/1995 S. 0030 - 0031



Rozhodnutie Komisie z 9. novembra 1995, ktorým sa určuje vzor osvedčenia pre obchod vo vnútri spoločenstva s vajíčkami a embryami ošípaných (Text s významom pre EHP) (95/483/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS o zdravotných požiadavkách pre zvieratá, upravujúcich obchodovanie a dovoz zvierat, spermií, vajíčok a embryí do spoločenstva, na ktoré sa nevzťahujú zdravotné požiadavky pre zvieratá ustanovené v osobitných pravidlách spoločenstva uvedených v prílohe A (I) k smernici 90/425/EHS [1], naposledy zmenenú a doplnenú Aktom o pristúpení Rakúska, Fínska a Švédska, najmä na štvrtú a tretiu zarážku jej článku 11 ods. 3, keďže v smernici 92/65/EHS sa ustanovujú zdravotné požiadavky pre zvieratá, ktorými sa riadi obchod s vajíčkami a embryami ošípaných; keďže je potrebné určiť vzor osvedčenia platného pre tento obchod; keďže opatrenia upravené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pri preprave vajíčok a embryí ošípaných do iného členského štátu sa k zásielke prikladá osvedčenie o zdravotnom stave zodpovedajúce vzoru uvedenému v prílohe k tomuto rozhodnutiu. Článok 2 Toto rozhodnutie sa uplatňuje od 1. januára 1996. Článok 3 Toto rozhodnutie je adresované členským štátom. V Bruseli 9. novembra 1995 Za Komisiu Franz Fischler člen Komisie [1] Ú. v. ES L 268, 14.9.1992, s. 54. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 156 , 07/07/1995 S. 0082 - 0083



Rozhodnutie Komisie z 26. júna 1995, ktorým sa mení a dopĺňa rozhodnutie 95/90/ES, ktorým sa ustanovujú osobitné podmienky dovozu produktov rybolovu a akvakultúry s pôvodom v Albánsku (Text s významom pre EHP) (95/235/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa ustanovujú veterinárne podmienky produkcie produktov rybolovu a ich uvádzania na trh [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 11 ods. 5, keďže zoznam zariadení schválených Albánskom pre dovoz produktov rybolovu a akvakultúry do spoločenstva bol ustanovený v rozhodnutí 95/90/ES [2]; keďže tento zoznam môže byť zmenený a doplnený po predložení nového zoznamu príslušným úradom v Albánsku; keďže príslušný úrad v Albánsku predložil nový zoznam, v ktorom sa dopĺňajú dve zariadenia a upravujú údaje o dvoch zariadeniach; keďže je potrebné príslušne zmeniť a doplniť zoznam schválených zariadení; keďže opatrenia stanovené v tomto rozhodnutí boli stanovené v súlade s postupom ustanoveným v rozhodnutí Komisie 90/13/EHS [3], PRIJALA TOTO ROZHODNUTIE: Článok 1 Príloha B k rozhodnutiu 95/90/ES sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 26. júna 1995 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 70, 30.3.1995, s. 27. [3] Ú. v. ES L 8, 11.1.1990, s. 70. -------------------------------------------------- PRÍLOHA " PRÍLOHA B ZOZNAM ZARIADENÍ Číslo | Zariadenie | Adresa | Konečný dátum schválenia | 1 | Konservimi Adriatik | Durres | 31.12.1995 | 2 | Vival Novosel | Vlore | 31.12.1995 | 3 | Kap | Kavaje | 31.12.1995 | 4 | Albamar | Durres | 31.12.1995 | 5 | Aulona-Peshk | Vlore | 31.12.1995 | 6 | Pesca Adriatik | Vlore | 31.12.1995 | 7 | Sangiovani | Lezhe | 31.12.1995 | 8 | Italpeshk | Durres | 31.12.1995 | 9 | Peshk Karavasta | Lushnje | 31.12.1995 | 10 | Toma | Lezhe | 31.12.1995 | 11 | Ihtisara | Sarande | 31.12.1995 | 12 | Limjon Peska | Sarande | 31.12.1995 | 13 | Acquario-Sali Peshk | Vlore | 31.12.1995 | 14 | N. Peshkimi | Shkoder | 31.12.1995 | 15 | Adriapeshk | Durres | 31.12.1995 | 16 | Goga-Shengjin | Lezhe | 31.12.1995 | 17 | Rayk | Durres | 31.12.1995 | 18 | Llajo | Saranda | 31.12.1995 | " --------------------------------------------------